Den engelske komponist, David Lucas, besøgte for et par år siden Skt. Markus Kirke, da han havde skrevet et orgelværk på bestilling fra kirken. Han blev så inspireret af sit besøg og de mennesker, han mødte, at han helt uopfordret gik hjem og skrev endnu et nyt værk, "Suite" for orgel. Værket får 19. juni sin førsteopførelse i Skt. Marcus kirke i Aalborg. Den indgår i serien "Klingende arkitektur" De fem satser er hver især tilegnet fem nordjyder, og hver sats har helt sin egen personlighed. Blandt de fem udvalgte nordjyder er foruden Michael Austin også Gorm Back Pedersen, som er kendt i det nordjyske musikliv fra sine mange år som organist ved Skt. Catharinae kirke i Hjørring og som grundlægger af Vendsyssel Festival. - Det var en stor overraskelse, da jeg kort før jul modtog David Lucas værk med posten. Endnu mere overrasket blev jeg, da jeg så, at de fem satser var inspireret af nordjyske musikvenner, herunder min tidligere kollega fra Hjørring, siger Michael Austin. David Lucas vil selv være til stede ved koncerten, ligesom de fem nordjyder, som indgår i hans værk.

Referat:
Førsteopførelse af nyt orgelværk i Aalborg